ΓΡΑΠΤΗ ΕΡΩΤΗΣΗ E-3442/00

υποβολή: Monica Frassoni (Verts/ALE) προς την Επιτροπή

(7 Νοεμβρίου 2000)

Θέμα: Απαγόρευση γενετικώς τροποποιημένων τροφίμων στην Ιταλία

Η Επιτροπήπέβαλε σχέδιο απόφασης με το οποίο απαιτεί από την ιταλική κυβέρνηση να ακυρώσει το διάταγμα της 4ης Αυγούστου 2000 που απαγορεύει την εμπορία και χρήση τεσσάρων γενετικώς τροποποιημένων προϊόντων αραβοσίτου που κοινοποιήθηκαν βάσει των άρθρων 3(4) και 5 του Κανονισμού για τα Νέα Τρόφιμα 258/97(1).

Η Ιταλία δήλωσε ότι κατά την άποψή της τα προϊόντα αυτά δεν είναι κατ' ουσίαν ισοδύναμα και ως εκ τούτου πρέπει ναποβληθούν σε πλήρη αξιολόγηση της ασφάλειας και διαδικασία έγκρισης.

Ο εισηγητής της Επιστημονικής Επιτροπής για τα Τρόφιμα (Καθηγητής Grunow) στο σχέδιο γνωμοδότησής του δηλώνει ότι θα ήταν επιθυμητά επιπρόσθετα αποδεικτικά στοιχεία για την ασφάλεια εάν τα προϊόνταποβάλλονταν σε επαναξιολόγηση και εξηγεί ότι οι τρέχουσες κατευθυντήριες γραμμές θα απαιτούσαν διαφορετική προσέγγιση από εκείνην που αρχικά ακολούθησαν η αρμόδια αρχή στο Ηνωμένο Βασίλειο και η Επιστημονική Επιτροπή για τα Φυτά. Δηλώνει όντως ότι η Επιστημονική Επιτροπή επισημαίνει ότι η Συμβουλευτική Επιτροπή για τα Νέα Τρόφιμα και τις Μεθόδους (ACNFP) δεν κάνει διάκριση μεταξύ ολικής και μερικής κατ' ουσίαν ισοδυναμίας όπως συνέβη στις κατευθυντήριες γραμμές της Επιστημονικής Επιτροπής για τα Τρόφιμα (SCF) και ότι σε αντίθεση με την ACNFP η Επιτροπή θα εφαρμόσει τις κατευθύνεις αυτές.

Μπορεί να εξηγήσει η Επιτροπή των ΕΚ:

1. Γιατί οι παρατηρήσεις αυτές διεγράφησαν από την τελική δημοσιευθείσα γνωμοδότηση της SCF;

2. Γιατί, για λόγους προφύλαξης, η Επιτροπή δεν διέταξε πλήρη επαναξιολόγηση των φακέλων;

3. Μήπως, με γνώμονα τις συνεχιζόμενες ανησυχίες των πολιτών για την χρήση ΓΤΟ στην τροφική αλυσίδα και τις προόδους των βιοχημικών και τοξικολογικών δοκιμών, η ευρέως αμφισβητούμενη έννοια της κατ' ουσίαν ισοδυναμίας, η οποία απλώς ελέγχει τη σύνθεση, πρέπει τώρα να εγκαταλειφθεί;

(1) ΕΕ L 43 της 14.2.1997, σελ. 1.

Απάντηση του κ. Byrne εξ ονόματος της Επιτροπής

(20 Δεκεμβρίου 2000)

1. Τα σχέδια γνωμοδοτήσεων συντάσσονται για να συζητηθούν από την επιστημονική επιτροπή για τα τρόφιμα. Ενδέχεται να τροποποιηθούν πριν από την τελική έγκριση και δεν μπορεί να θεωρηθεί ότι εκφράζουν τις απόψεις της προαναφερόμενης επιτροπής. Στη συγκεκριμένη περίπτωση όλα τα μέλη, περιλαμβανομένου του εισηγητή του αρχικού σχεδίου,πεστήριξαν και ενέκριναν το τελικό κείμενο που δημοσιεύθηκε ως γνώμη της επιστημονικής επιτροπής για τα τρόφιμα.

2. Τα επίμαχα προϊόνταπεβλήθησαν σε ελέγχους ασφαλείας από τη βρεταννική συμβουλευτική επιτροπή για τα νέα τρόφιμα και μεθόδους (ACNFP). Εξ άλλου, στη γνωμοδότησή της της 7ης Σεπτεμβρίου 2000, η επιστημονική επιτροπή για τα τρόφιμα κατέληγε ότι οι πληροφορίες από τις ιταλικές αρχές δεν παρέχουν ακριβή επιστημονική βάση για να θεωρηθεί ότι η χρήση των εν λόγω νέων τροφίμων θέτει σε κίνδυνο τηνγεία του ανθρώπου.

Τούτο συμφωνεί με την έκθεση του Istituto Superiore di Sanit που καταλήγει ότι, με την παρούσα κατάσταση των επιστημονικών γνώσεων, δεν αποδεικνύεται ότι η κατανάλωση παραγώγων των τεσσάρων γενετικώς τροποποιημένων οργανισμών (ΓΤΟ) δημιουργεί κίνδυνο για τηνγεία του ανθρώπου ή των ζώων.

Η Ευρωπαϊκή Επιτροπή δεν έχει λάβει γνώση επιστημονικών στοιχείων περί ενδεχόμενων επιβλαβών συνεπειών, τα οποία θα μπορούσαν να αποτελέσουν τη βάση για επαναξιολόγηση.

3. Η έννοια της κατ'ουσίαν ισοδυναμίας καλύπτει ολόκληρη σειρά επιστημονικών θεωρήσεων και δεν περιορίζεται σε απλή ανάλυση της σύνθεσης. Θεωρείται χρήσιμο στοιχείο κατά την αξιολόγηση του κινδύνου από τα νέα τρόφιμα.

Στο πλαίσιο της αναθεώρησης του κανονισμού (ΕΚ) 258/97 του Ευρωπαϊκού Κοινοβουλίου και του Συμβουλίου της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων, η οποία προβλέπεται για το επόμενο έτος, η Επιτροπή προτίθεται να επανεξετάσει κατά πόσον ενδείκνυται η εφαρμογή της διαδικασίας κοινοποίησης για τα γενετικώς τροποποιημένα παράγωγα τρόφιμα και συστατικά τροφίμων.